**รายงาน วิธีปฏิบัติที่เป็นเลิศ**

**ชื่อผลงานวิธีหรือแนวทางปฏิบัติงานที่เป็นเลิศ (Best Practice)**

“เทคนิคการตรวจสอบและประเมินคุณภาพการศึกษาสถานศึกษาของ ทร. ระดับต่ำกว่าปริญญา (รอบสี่)”

**คำสำคัญ**

เพื่อให้มีแนวทางในการตรวจสอบและประเมินคุณภาพการศึกษาสถานศึกษาของ ทร.ระดับต่ำกว่าปริญญา (รอบสี่) สำหรับให้คณะทำงานตรวจสอบและประเมินคุณภาพการศึกษา ได้นำไปศึกษาและทำความเข้าใจแนวทางในการปฏิบัติและสามารถตรวจสอบและประเมินคุณภาพการศึกษาได้มีประสิทธิภาพ เป็นไปในแนวทางเดียวกัน

**๑. เกริ่นนำ**

การปฏิบัติงานด้านการประกันคุณภาพการศึกษาที่ผ่านมาจากอดีตจนถึงปัจจุบัน และงานทุกภารกิจหลักของกองประกันคุณภาพการศึกษา สามารถที่จะพัฒนางานให้ก้าวทันกับสถานการณ์และเทคโนโลยี ได้ตลอดเวลา โดยเฉพาะการเปลี่ยนแปลงวงรอบการประเมินคุณภาพการศึกษาจากวงรอบการประเมินรอบสาม   
เข้าสู่วงรอบการประเมินรอบสี่ ซึ่งจะมีการเปลี่ยนแปลงการประเมินจากวงรอบที่สามเป็นส่วนใหญ่ ทั้งนี้ กองประกันคุณภาพการศึกษา ได้เล็งเห็นความสำคัญของการตรวจสอบและประเมินคุณภาพการศึกษาสถานศึกษาของ ทร. ระดับต่ำกว่าปริญญาตรี (รอบสี่) ซึ่งที่จะมีความเข้มข้นและซับซ้อนมากยิ่งขึ้น มีแนวทางในการตรวจสอบและประเมินคุณภาพการศึกษาเป็นไปในแนวทางเดียวกัน และสามารถนำข้อมูลผลการดำเนินงานที่ผ่านมา นำมาทบทวนและปรับปรุงตามขั้นตอนหรือแนวทางในการตรวจสอบและประเมินคุณภาพการศึกษาให้มีความเหมาะสมและสอดคล้องกับสถานการณ์ในแต่ละช่วงเวลา ดังนั้น ในปีงบประมาณ ๒๕๖๐ จึงได้พิจารณาจัดทำองค์ความรู้เกี่ยวกับ “เทคนิคการตรวจสอบและประเมินคุณภาพการศึกษาสถานศึกษาของ ทร.ระดับต่ำกว่าปริญญา (รอบสี่)” ให้เป็นวิธีปฏิบัติที่เป็นเลิศ (Best Practice : BP) ซึ่งเป็นงานหนึ่งที่ตอบสนองภารกิจของกรมยุทธศึกษาทหารเรือ ตามกรอบองค์ความรู้ที่ ๒.๒ การบริการและสนับสนุนทางการศึกษา เช่นกัน

**สภาพทั่วไป**

กองประกันคุณภาพการศึกษา มีภารกิจหลักในการวางแผน อำนวยการ ประสานงาน กำกับดูแล และพัฒนางานประกันคุณภาพการศึกษาให้แก่สถานศึกษาของ ทร. ระดับต่ำกว่าปริญญา ด้วยความมุ่งมั่นที่จะจัดการความรู้ภายในหน่วย ด้วยการทบทวน พัฒนาการปฏิบัติงานตามภารกิจที่รับผิดชอบในการพัฒนา  
องค์ความรู้ให้เป็นวิธีปฏิบัติที่เป็นเลิศ (Best Practice : BP) โดยเฉพาะการดำเนินงานด้านการตรวจสอบและประเมินคุณภาพการศึกษาสถานศึกษาของ ทร. ระดับต่ำกว่าปริญญา ซึ่งมีความจำเป็นอย่างยิ่งที่จะต้องพัฒนาแนวทางในการตรวจสอบและประเมินคุณภาพการศึกษา ด้วยการนำคู่มือและเทคนิคการตรวจสอบและ ประเมินคุณภาพภายใน (รอบสาม) สำหรับสถานศึกษาซึ่งจัดการศึกษาเป็นภาคในส่วนการศึกษาที่สองและส่วนการศึกษาที่สี่ (ระดับต่ำกว่าปริญญาตรี) พ.ศ.๒๕๕๖มาปรับปรุงต่อยอดให้มีแนวทางการตรวจสอบและ ประเมินคุณภาพการศึกษาที่มีมาตรฐานและมีประสิทธิภาพมากยิ่งขึ้น

**ลักษณะสำคัญของวิธีหรือแนวทางปฏิบัติที่เป็นเลิศ**

เป็นการมุ่งเน้นเทคนิคการตรวจสอบและประเมินคุณภาพการศึกษาสถานศึกษาของ ทร. ระดับต่ำกว่าปริญญา (รอบสี่) ของคณะทำงานตรวจสอบฯ นำมารวบรวมปรับปรุง แก้ไข และจัดทำเป็นข้อมูลในแต่ละขั้นตอนที่ดำเนินการตรวจสอบและประเมิน จากทุกมาตรฐานและตัวบ่งชี้ เพื่อให้ได้แนวทางการตรวจสอบและประเมินคุณภาพการศึกษาเป็นไปในแนวทางเดียวกัน มีมาตรฐานและมีประสิทธิภาพมากยิ่งขึ้น

**วัตถุประสงค์ของวิธีหรือแนวทางปฏิบัติที่เป็นเลิศ**

๑. เพื่ออำนวยความสะดวกให้คณะทำงานตรวจสอบฯ ได้นำคู่มือและเทคนิคการตรวจสอบและประเมินคุณภาพการศึกษาสถานศึกษาไปใช้เป็นแนวทางในการตรวจสอบและประเมินคุณภาพการศึกษาสถานศึกษา ทำให้การปฏิบัติเป็นไปในแนวทางเดียวกัน

๒. เพื่อเพิ่มประสิทธิภาพในกระบวนการตรวจสอบและประเมินคุณภาพการศึกษาสถานศึกษา ทำให้ช่วยลดระยะเวลาในการตรวจสอบและประเมิน ได้ข้อมูลที่ชัดเจนและตรงประเด็น

๓. เพื่อทบทวนขั้นตอนการปฏิบัติงานในการตรวจสอบและประเมินคุณภาพการศึกษาสถานศึกษาของ ทร. ระดับต่ำกว่าปริญญา ให้มีความเหมาะสมและสอดคล้องกับสถานการณ์ที่ปรับเปลี่ยนในแต่ละช่วงเวลา

**เป้าหมาย**

ตัวชี้วัดเชิงปริมาณ

- มีคู่มือและเทคนิคการตรวจสอบและประเมินสถานศึกษาของ ทร. ระดับต่ำกว่าปริญญา และ/หรือ

ตัวชี้วัดเชิงคุณภาพ

- ค่าเฉลี่ยผลประเมินความพึงพอใจของคณะทำงานตรวจสอบฯ ที่มีต่อคู่มือและเทคนิคการตรวจสอบและประเมินสถานศึกษาของ ทร. ระดับต่ำกว่าปริญญา ; (ค่าเป้าหมาย : ๓.๕๑ จากคะแนนเต็ม ๕)

**๒. ลำดับขั้นตอนการดำเนินกิจกรรมพัฒนาของ วิธีหรือแนวทางปฏิบัติที่เป็นเลิศ**

ขั้นที่ ๑ ศึกษาเอกสารประกอบการประเมินสถานศึกษา

คณะทำงานตรวจสอบฯ ต้องศึกษาทำความเข้าใจและพิจารณาความสัมพันธ์ของตัวบ่งชี้ที่มีความเชื่อมโยงกันหรือสัมพันธ์กันในรายละเอียด ตัวบ่งชี้ และเกณฑ์ประเมินในคู่มือประกันคุณภาพการศึกษาสำหรับสถานศึกษาของ ทร. ระดับต่ำกว่าปริญญา

ขั้นที่ ๒ ประชุมก่อนเข้าประเมินสถานศึกษา

เพื่อควบคุมกรอบเวลาในการประเมินให้เป็นไปตามแผนกำหนดการ และชี้แจงหลักเกณฑ์ วิธีการประเมิน ข้อตกลงร่วมกัน เป็นไปในทิศทางเดียวกัน รวมทั้งเปิดโอกาสให้ คณะทำงานตรวจสอบฯ ได้ซักถาม  
หรือนำข้อมูลและข้อสงสัยที่พบจากการศึกษาและทำความเข้าใจในรายละเอียด

ขั้นที่ ๓ เข้าประเมินสถานศึกษา

เป็นการเข้าประเมินสถานศึกษาตามระยะเวลาที่กำหนด โดยจะมีระยะเวลาในการดำเนินการตรวจสอบและประเมินคุณภาพการศึกษา จำนวน ๓ วัน โดย

วันแรกของการประเมิน :

เป็นการประชุมระหว่างคณะทำงานตรวจสอบฯ ร่วมกับผู้บริหารสถานศึกษา และบุคลากรที่เกี่ยวข้องของสถานศึกษา เพื่อแนะนำตัว ชี้แจงวัตถุประสงค์ และวิธีประเมิน และหลังจากสถานศึกษากล่าวต้อนรับและบรรยายสรุปความเป็นมาและผลการดำเนินงานประกันคุณภาพ พร้อมทั้งแนะนำบุคลากรของสถานศึกษาที่รับผิดชอบในแต่ละมาตรฐาน

วันที่สองของการประเมิน :

เป็นการดำเนินการตามแผนการตรวจสอบและประเมินสถานศึกษา ซึ่งประกอบด้วย

การสัมภาษณ์ : คณะทำงานตรวจสอบฯ ทำการสัมภาษณ์ผู้ที่เกี่ยวข้อง (ได้แก่ ผู้บริหาร ครูผู้สอน ผู้แทนหน่วยรับบรรจุ และนักเรียน) ตามที่ได้รับมอบหมาย

การตรวจเยี่ยมสถานที่: คณะทำงานตรวจสอบฯ ตรวจเยี่ยมสถานที่ พร้อมทั้งบันทึกผลการตรวจเยี่ยมสถานที่ โดยบันทึกสถานที่ตรวจเยี่ยม และสิ่งที่พบเห็นต่าง ๆ

วันที่สามของการประเมิน :

ช่วงเช้า : คณะทำงานตรวจสอบฯ จะประชุมพิจารณาผลประเมินอย่างละเอียดในแต่ละมาตรฐานและตัวบ่งชี้ หากคณะทำงานตรวจสอบฯ มีประเด็นสงสัยในผลประเมิน ผู้ประเมินแต่ละท่านจะชี้แจงประเด็นที่สงสัย และร่วมกันปรับแก้ไขผลประเมิน เมื่อทำขั้นตอนนี้เสร็จเรียบร้อยแล้ว เลขานุการฯ จะคำนวณผลประเมินในภาพรวมรายมาตรฐานหลังมีการปรับแก้ไขเรียบร้อยแล้ว พร้อมทั้งให้เจ้าหน้าที่ช่วยเหลือคณะทำงานประเมินฯ พิมพ์ผลประเมินใน Excel และ Power point แจกจ่ายให้ผู้ประเมินฯ และสถานศึกษา

ช่วงบ่าย : จะเป็นการแถลงผลประเมินด้วยวาจาให้สถานศึกษาได้รับทราบในเบื้องต้น โดยเลขานุการฯ จะแจ้งผลประเมินในภาพรวมรายมาตรฐานให้สถานศึกษาทราบ และให้คณะทำงานประเมินฯ ชี้แจงในรายละเอียดของผลประเมินที่ตนเองรับผิดชอบ พร้อมทั้งนำเสนอจุดเด่น จุดที่ควรพัฒนา ให้ข้อเสนอแนะ และตอบข้อซักถามที่สถานศึกษาสงสัย

ขั้นที่ ๔ ประชุมหลังการประเมินสถานศึกษา

- เป็นการประชุมคณะทำงานตรวจสอบฯ เพื่อรับทราบและรวบรวมปัญหา ข้อขัดข้อง และข้อเสนอแนะ รวมทั้งพิจารณาร่วมกันถึงแนวทางแก้ไข เพื่อนำไปวางแผนพัฒนาการดำเนินการตรวจสอบและประเมินสถานศึกษา ต่อไป

**๓. ผลการดำเนินการ**

๓.๑ ส่งผลให้ กปภ.ยศ.ทร. ได้มีการพัฒนาองค์ความรู้ของหน่วยอย่างต่อเนื่อง ทำให้การปฏิบัติงานได้อย่างถูกต้อง รวดเร็ว อีกทั้งเป็นการส่งเสริมให้กำลังพลของ กปภ.ยศ.ทร. ได้มีการแลกเปลี่ยนเรียนรู้ซึ่งกันและกัน สามารถทำอย่างร่วมกันได้เป็นอย่างดี และมีทีมงานที่แข็งแกร่งและมีคุณภาพเป็นที่ยอมรับจากสถานศึกษาของ ทร. ระดับต่ำกว่าปริญญา จนทำให้งานบรรลุผลสำเร็จตามเป้าที่กำหนดสามารถกำหนดแผนงานในอนาคตได้อย่างมีประสิทธิภาพมากยิ่งขึ้น ซึ่งจะส่งผลดีต่อการตรวจสอบและประเมินสถานศึกษาของ ทร. ระดับต่ำกว่าปริญญา ต่อไป

๓.๒ ส่งผลต่อ ทร. ที่จะได้มีการพัฒนาองค์ความรู้ด้านงานประกันคุณภาพการศึกษาสถานศึกษาของ ทร. ระดับต่ำกว่าปริญญา อย่างต่อเนื่อง รวมทั้งเป็นการส่งเสริมให้บุคลากรของ ทร. โดยเฉพาะบุคลากรจากสถานศึกษาของ ทร. ระดับต่ำกว่าปริญญา ให้มีความรู้ ประสบการณ์ มีความพร้อมและมีทักษะด้านการตรวจสอบและประเมินสถานศึกษา สามารถสร้างทัศนคติให้บุคลากรของสถานศึกษาได้มีการแลกเปลี่ยนเรียนรู้ร่วมกันจนเป็นที่ยอมรับจากสถานศึกษาของ ทร. และบุคลากรของสถานศึกษาสามารถนำความรู้ที่ได้รับไปประยุกต์ใช้กับสถานศึกษาเพื่อเป็นการพัฒนาสถานศึกษาให้มีประสิทธิภาพและมีมาตรฐานเพิ่มมากขึ้น ซึ่งจะส่งผลดีต่อการพัฒนางานด้านการประกันคุณภาพการศึกษาสำหรับสถานศึกษาของ ทร. ระดับต่ำกว่าปริญญา ต่อไป

**๔. บทเรียนที่ได้รับ**

เป็นการส่งเสริมให้กำลังพลของ กปภ.ยศ.ทร. รวมทั้งบุคลากรของสถานศึกษา ได้มีการเรียนรู้ มีการแบ่งปันและแลกเปลี่ยนเรียนรู้ซึ่งกันและกัน ซึ่งเป็นการพัฒนาความรู้งานประกันคุณภาพการศึกษา โดยเฉพาะการตรวจสอบและประเมินคุณภาพการศึกษาสถานศึกษาอีกทางหนึ่ง เพื่อที่จะได้นำความรู้ที่ได้รับไปพัฒนาการปฏิบัติงาน อีกทั้งยังได้รับฟังปัญหา ข้อบกพร่อง และข้อเสนอแนะต่าง ๆ เพื่อที่ กปภ.ยศ.ทร. จะได้นำมาทบทวน และวางแผนปรับปรุงแก้ไขต่อไป ซึ่งจะส่งผลให้ กปภ.ยศ.ทร. ได้มีการพัฒนาและเพิ่มประสิทธิภาพในการปฏิบัติงานด้านการตรวจสอบและประเมินคุณภาพการศึกษาที่มีคุณภาพจนเป็นที่ยอมรับจากสถานศึกษาของ ทร. ระดับต่ำกว่าปริญญา ให้มีประสิทธิภาพมากขึ้น

**๕.ปัจจัยความสำเร็จ**

เทคนิคการตรวจสอบและประเมินคุณภาพการศึกษาสถานศึกษาของ ทร. ระดับต่ำกว่าปริญญา (รอบสี่) จะเกิดขึ้นไม่ได้หากไม่ได้รับนโยบายจากผู้บริหารของกองประกันคุณภาพการศึกษา ที่ให้การสนับสนุนและกำหนดแนวทางในการปฏิบัติ พร้อมด้วยข้าราชการจากกองประกันคุณภาพการศึกษาทุกท่านที่เป็นทีมงานในการดำเนินการรวบรวมข้อมูลและเทคนิคที่สำคัญต่อการตรวจสอบและประเมินสถานศึกษาอย่างละเอียด จนทำให้การจัดทำ “เทคนิคการตรวจสอบและประเมินคุณภาพการศึกษาสถานศึกษาของ ทร. ระดับต่ำกว่าปริญญา (รอบสี่)” บรรลุผลสำเร็จของงาน สามารถจัดทำเป็นวิธีปฏิบัติที่เป็นเลิศ (Best Practice : BP) เป็นรูปเล่มที่สมบูรณ์ สามารถนำไปเป็นแบบอย่างแนวทางในการตรวจสอบและประเมินคุณภาพการศึกษาสถานศึกษาได้อย่างมีประสิทธิภาพ และสามารถนำไปประยุกต์ใช้กับหน่วยงาน/สถานศึกษาเพื่อเตรียมพร้อมในการรับการตรวจสอบและประเมินคุณภาพการศึกษา ได้อีกระดับหนึ่ง

**๖. การเผยแพร่/การได้รับการยอมรับและรางวัลที่ได้รับ**

๖.๑ การเผยแพร่

หลังจากจัดทำจัดทำเป็นวิธีปฏิบัติที่เป็นเลิศ (Best Practice : BP) “เทคนิคการตรวจสอบและประเมินคุณภาพการศึกษาสถานศึกษาของ ทร. ระดับต่ำกว่าปริญญา (รอบสี่)” เป็นรูปเล่มที่สมบูรณ์แล้ว กองประกันคุณภาพการศึกษา ได้มีการนำเทคนิคการตรวจสอบและประเมินคุณภาพการศึกษา มาจัดทำเป็น “คู่มือและเทคนิคการตรวจสอบและประเมินคุณภาพการศึกษาสถานศึกษาของ ทร. ระดับต่ำกว่าปริญญา (รอบสี่)” ให้ครอบคลุมทุกรายละเอียดและทุกขั้นตอนเพิ่มขึ้นอีก ๑ เล่ม เพื่อให้ผู้ที่เกี่ยวข้องในการตรวจสอบและประเมินสถานศึกษาของ ทร. ระดับต่ำกว่าปริญญา ได้นำไปใช้ได้จริง สามารถตรวจสอบและประเมินสถานศึกษาได้ถูกต้อง รวดเร็ว มีคุณภาพ และมีประสิทธิภาพตรงตามมาตรฐานและตัวบ่งชี้ที่กำหนด รวมทั้งรวบราวเป็นไฟล์ข้อมูลจัดเก็บไว้ในเครื่องคอมพิวเตอร์ของแผนกตรวจสอบและประเมินผล และเก็บในระบบสารสนเทศ Website KM Blog ของกรมยุทธศึกษาทหารเรือ) พร้อมทั้งแชร์ข้อมูลลงในเครื่องคอมพิวเตอร์ทุกตำแหน่งของข้าราชการภายในกองประกันคุณภาพการศึกษา (Folder : การจัดการความรู้ KM) และเผยแพร่ทางข้อมูลเว็บไซต์กองประกันคุณภาพการศึกษาเพื่อเป็นการประชาสัมพันธ์ และใช้เป็นข้อมูลในการดำเนินการต่อไปอีกทางหนึ่งด้วย

๖.๒ การได้รับการยอมรับ

การจัดทำเป็นวิธีปฏิบัติที่เป็นเลิศ (Best Practice : BP) “เทคนิคการตรวจสอบและประเมินคุณภาพการศึกษาสถานศึกษาของ ทร. ระดับต่ำกว่าปริญญา (รอบสี่)” และการจัดทำ“คู่มือและเทคนิคการตรวจสอบและประเมินคุณภาพการศึกษาสถานศึกษาของ ทร. ระดับต่ำกว่าปริญญา (รอบสี่)” ได้รับการยอมรับจากคณะทำงานตรวจสอบและประเมินคุณภาพการศึกษาสถานศึกษาของ ทร. ระดับต่ำกว่าปริญญาเป็นอย่างมาก เพราะทำให้เข้าใจในการตรวจสอบและประเมินคุณภาพการศึกษาได้เป็นอย่างดี มีมาตรฐาน   
มีคุณภาพ และมีประสิทธิภาพมากยิ่งขึ้น

------------------------------------------------------------------------------